OpenLLM-France/wikimedia huggingface dataset:
# Komuna

    Artikulu hau administrazio banaketari buruzkoa da; garbi-ontzia gaitzat duena beste hau da: «Komun»
Komuna erakunde subnazional txiki bat da hiribarru, landatarra, edo mistoa, zenbait herrixka elkartuz sortutakoa. Udalerri edo udalbatza edo beste toki administrazio batzuen baliokidea da. Izenak eta funtzioak Erdi Aroan jatorria dute, garai hartan, Italian jaun feudal baten hiri independenteen izendapena zen.
Antzinean, nekazaritzako eta industria arineko taldeko lana bateratzen zen. Gobernuaren arauak betetzen zituzten lekuko agintarien kontrolpean, komunek merkataritza, kultura, osasuna eta segurtasun publikoa ere kontrolatzen zituzten.

## Munduan komunak

Zenbait herrialdek komuna (edo antzeko) izena hartu dute oinarrizkoa administrazio-unitate txikiagorako. Hauek dira: Alemania (Gemeinde), Argentina (Comuna), Belgika (Commune/Gemeente), Txile (Comuna), Kolonbia (Comuna), Frantzia (Commune), Italia (Comune), Luxenburgo (Commune), Herbehereak (Gemeente), Polonia (Gmina), Suedia (Kommun), Suitza (Gemeinde/Commune/Comune), Danimarka (Kommune), Venezuela (Comuna) eta Andorra (Comú).

## Ikus, gainera

* Autonomia erkidegoa
* Parisko Komuna
* Toki komunitatea
* kantonamendua
* Barrutia
* Parrokia
* Prefektura
* Probintzia
* Eskualdea

## Kanpo estekak

* Datuak: Q3266850
* Multimedia: Municipalities / Q3266850
# Komun

Komun hitzarekin honakoak adieraz daitezke:
* Komun, komunitate bati dagokion jabetza eta kudeaketa kooperatiboa.
* Komun, etxe eta leku publiko askotan egoten den gela, behar fisiologikoak asetzeko.
Ikus, gainera
# Komun (gela)

Komuna edo garbigela gorputza libratzeko eta gernu egiteko gela da.

## Izenak

Sarreran emandako izenez gain, hauek dira Euskaltzaindiaren Hiztegian ematen diren beste aldaera batzuk: komoditate (Ipar. lagunarteko euskara), batzuetan bakartoki (euskara jasoa) edo kakategi (lagunarteko euskara).

## Ikus gainera

* Bainugela
* Komunontzi
* Ur zikin

## Kanpo estekak

* Datuak: Q7813355
* Multimedia: Toilets / Q7813355
# Komun publiko

Komun publikoak toki publikoetan, hala nola zinema eta jatetxeetan, baita sarbide zuzenarekin kalean ere, izaten diren komun kolektiboak dira, komunak, pìxatokiak eta konketak dituztenak, gehienetan generoaren edo sexuaren arabera bereizita.

## Kanpo estekak

* Datuak: Q813966
* Multimedia: Toilet buildings / Q813966
# Komsomolskaia (Koltsevaia linea)

Komsomolskaia, errusieraz Комсомо́льская, Moskuko metroko Koltsevaia linearen geltokietako bat da, Errusiako Mosku hiriburuan. 1952ko urtarrilaren 30ean inauguratu zen.
* Datuak: Q1200275
* Multimedia: Komsomolskaya-Koltsevaya / Q1200275
# Komsomolskaia Pravda

Komsomolskaia Pravda (errusieraz: Комсомо́льская пра́вда, euskaraz: «Komsomolaren Egia») nazio mailako eta eguneroko tiradako errusiar egunkari bat da, 1925ean sortua Sobietar Batasuneko Alderdi Komunistaren gazte erakundea zen Komsomolen organo ofizial bezala. 1930ean berriki sortutako Leninen Ordenarekin saritutako lehen erakundea izan zen.
Egunkaria modu independentean argitaratzen jarraitu zen Komsomol eta Sobietar Batasuna bera 1991n desagertu ondoren, bere argitalpen lerroa mantenduz. Gaur egun egunean zehar 20.354.000 aleko tirada du, Errusiako egunkarien artean bigarren hedatuena delarik, hau ere sobietar jatorriko den Truden ondoren.

## Kanpo estekak

* (Errusieraz)Komsomólskaya Pravdaren webgune ofiziala
* Datuak: Q849047
* Multimedia: Komsomolskaya Pravda / Q849047
# Komuneko paper

Komuneko papera garbitasun pertsonalerako, kaka eta, emakumezkoen artean, pixa ere egin ondoren, erabiltzen den paper leun mota bat da, gehienetan biribilkitan ekoiztu eta saltzen dena. Komuneko zulotik behera bota eta bertan desegiteko espreski diseinaturik dago, eskuak garbitu edo lehortzeko bestelako paperak ez bezala, estoldan paperak atasku egin ez dezan.

## Ezaugarriak

Partikularrentzako komuneko papera 4-32 biribilkietako paketeetan saltzen da drogeria, supermerkatu eta hipermerkatuetan. Biribildu gabeko paketeetan ere saltzen da. Biribilki bakoitzean dagoen paperaren luzera aldakorra da marka batetik bestera, baina 16 metrotik 40 metrora bitartekoa izaten da. Leku publikoetako komunetan, paper biribilkiak handiagoak eta beraz luzeagoak izaten dira.
Paper geruza bikoitzak dira arruntenak komuneko paperetan, garbiketa eskuak zikindu gabe eta era aseptikoan burutzearren, baina geruza hirukoitza dutenak ere badira. Zenbait ehundura ezberdin ere izaten da. Komuneko paperaren kolore arruntena zuria da, baina arrosa, urdin, berde eta beltz kolorekoak ere badaude. Lurrindutako komuneko paperak ere saltzen dira.
Biribilkietan, komuneko paperak marra puntuztatu erregularretan zatitzen da, erabiltzaileak behar duen neurria hobeto hartu eta azkenean papera biribilkitik erosoago hartzeko. Komuneko paper paketeetan, ordea, paper zatiak banaka hartu behar dira. Paper zati edo orri hauen neurria ezberdina da, herrialdea eta marka zein diren, baina 110-140 mm ingurukoa izaten da beti, eta batetik bestera ez da alde handirik izaten.

## Historia

XX. mendeko azken hamarkadetan soilik hasi zuen Euskal Herrian jende gehienak egungoa bezalako komuneko papera erabiltzen. XIX. mendean prentsa idatzia ugaltzen hasi zenetik, ohizkoa zen baliabide eskaseko jendeak eta baita ere klase ertainak egunkari papera erabiltzea komuneko paper moduan. Aurrerago, 1960. urtetik aurrera hasi zen nagusitzen espreski ekoiztutako komuneko papera erabiltzen. Garai hartatik aipatu behar da Euskal Herrian oso zabaldua baina kalitate eskasekoa zen El elefante markako komuneko papera, Nafarroako Onena enpresak ekoiztu eta merkaturatua.

## Kanpo estekak

* (Gaztelaniaz) Papel higiénico: revolución por la puerta trasera, komuneko paperaren historia.
* Datuak: Q5840
* Multimedia: Toilet paper / Q5840

## Erreferentziak

* ↑ (Gaztelaniaz) Papel higiénico. Los precios de la crisis.. 2009-05-07.
* 1 2 Hiru geruzakoak garestiagoak dira baina ez leunagoak.. Consumer Eroski. 2007ko urtarrila.
* ↑ (Gaztelaniaz) Papel higiénico de colores Blanco-roto. 2009-06-03
* ↑ (Gaztelaniaz) ¿Los habéis probado perfumados?, Ciao.es. 2005-12-10.
* ↑ (Gaztelaniaz) Papel higiénico El elefante. 2007-12-19.
# Komuneko paper-euskarri

Komuneko paper-euskarria komuneko paper biribilkiak jarri eta bertatik papera hartzeko euskarriak dira, gehienetan paretari itsasita. Bi motakoak daude: biribilkiak horizontalean eta bertikalean hartzen dutenak.

## Kanpo estekak

* Datuak: Q2916012
* Multimedia: Toilet paper holders / Q2916012
# Kvalsund

Kvalsund Norvegiako udalerria da. Finnmark konderrian kokatua dago. 1844.02 km² ditu eta 1.101 biztanle ditu.

## Mugakideak

Honako udalerri hauekin egiten du muga:
Hammerfest Alta Måsøy Porsanger

## Kanpo estekak

* Datuak: Q493007
* Multimedia: Kvalsund (former municipality) / Q493007
# Kvaløya (Tromsø)

Kvaløya, ipar samieraz Sállir, literalki "Balearen uhartea", Norvegialo Tromsø udalerrian dagoen uharte bat da, Troms konderrian. Ekialdetik Sandnessund zubiak lur lehorrera lotzen du.
737 kilometro karratuko azalera eta 2008an 13.030 biztanle zituen.
* Datuak: Q74652
* Multimedia: Kvaløya (Troms) / Q74652
# Kuźnia Raciborska udalerria

Kuźnia Raciborska ( (Audio·info)) Poloniako Silesiako voivoderriko landa-hiri udalerri bat da, Racibórz barrutian kokatuta. 126,62 km²ko azalera du eta 2017ko datuen arabera 11889 biztanle zituen.

## Kanpo estekak

* Udalaren webgunea
* Datuak: Q553587
* Multimedia: Gmina Kuźnia Raciborska / Q553587
ieaSilesiako voivoderriko udalerriak :
# Kuźnica udalerria

Kuźnica Poloniako Podlasiako voivoderriko landa-udalerri bat da, Sokółka barrutian kokatuta. 133,36 km²ko azalera du eta 2017ko datuen arabera 4114 biztanle zituen.

## Kanpo estekak

* Datuak: Q2020391
* Multimedia: Gmina Kuźnica / Q2020391
ieaPodlasiako voivoderriko udalerriak :
# Kuşadasıko golkoa

Kuşadasıko golkoa (grezieraz: Κόλπος Εφέσου; turkieraz: Kuşadası Körfezi) Egeo itsasoko badia eta itsasartea da, Samos uhartea eta Anatoliako kostaldea bereizten dituena.
Kuşadası mendebaldeko Turkiako Egeoko kostaldean dagoen herri turistikoa da, Kuşadasıko golkoan dagoena. Samosek, Grezian, muga egiten du Kuşadasıko golkoarekin iparraldean eta ekialdean, eta Turkiako kontinenteak, muga egiten du mendebaldean, Kuşadasıko golkoarekin. Mikalako itsasarteak, gainera, Samos uhartea eta Turkiako kontinentea bereizten ditu, eta Kuşadasıko golkoa Turkiako hego-mendebaldeko eta Samosko uhartearen hegoaldeko urekin lotzen du.
2020ko urriaren 30ean, 7,0ko magnitudeko lurrikara hilgarri batek golkoa astindu zuen eta tsunami txiki bat eragin zuen. Turkian 117 pertsona hil ziren eta bi Samos uhartean.

## Erreferentziak

* ↑ "Εγκυκλοπαίδεια Πάπυρος Larousse Britannica" τομ.25ος, σελ.250.
* ↑ Quake toll rises to 116 in Turkey; rescuers finish searches. Dawn, 2020ko azaroak 4, dawn.com (Noiz kontsultatua: 2020-11-4).
* ↑ Earthquake hits Greece and Turkey, bringing deaths and floods. BBC News, 2020ko azaroak 1, bbc.com (Noiz kontsultatua: 2020-11-4).

## Kanpo estekak

* Datuak: Q5617575
* Multimedia: Gulf of Kuşadası / Q5617575
# Kvakovce

Kvakovce Eslovakiako udalerri bat da, Vranov nad Topľouko barrutian kokatuta. 33,74 km²ko azalera du eta 432 biztanle 2017ko datuen arabera.

## Historia

Idatzizko lehen aipamena 1345. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q605585
* Multimedia: Kvakovce / Q605585
# Kuślin udalerria

Kuślin Poloniako Polonia Handiko voivoderriko landa-udalerri bat da, Nowy Tomyśl barrutian kokatuta. 106,48 km²ko azalera du eta 2017ko datuen arabera 5529 biztanle zituen.

## Kanpo estekak

* Udalaren webgunea
* Datuak: Q557047
* Multimedia: Gmina Kuślin / Q557047
ieaPolonia Handiko voivoderriko udalerriak :
# Kvam

Kvam Norvegiako udalerria da. Hordaland konderrian kokatua dago. 615.93 km² ditu eta 821 biztanle ditu.

## Mugakideak

Honako udalerri hauekin egiten du muga:
Vaksdal Voss Granvin Kvinnherad Fusa Samnanger Ullensvang Jondal Bjørnafjorden Municipality $^{(en)}$ Ullensvang Municipality $^{(en)}$

## Kanpo estekak

* Datuak: Q487529
* Multimedia: Kvam / Q487529
# Kamil Semeniuk

Kamil Semeniuk (1996ko uztailaren 16a) boleibol jokalari profesional poloniarra da, Sir Safety Perugia eta Poloniako talde nazionalean kanpoko bateatzaile gisa jokatzen du. Semeniukek zilarrezko domina irabazi zuen 2024ko Udako Olinpiar Jokoetan. 2022ko Munduko Txapelketan zilarrezko domina lortu zuen, eta Txapeldunen Liga (2021, 2022) bi aldiz irabazi zuen ZAKSArekin.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Gizonezkoak, estalia |

## Erreferentziak

* ↑ (Polonieraz) «Poznaj mnie lepiej: Kamil Semeniuk» ZAKSA Kędzierzyn-Koźle 20 April 2020.
* ↑ (Polonieraz) «Siatkówka. Czas pożegnań w ZAKSIE Kędzierzyn-Koźle. Drużynę opuszcza 6 zawodników» sport.pl 5 May 2019.
* ↑ (Polonieraz) «ZAKSA przedłużyła kontrakty z dwoma kolejnymi siatkarzami» Polsat Sport 30 April 2020.
* ↑ (Italieraz) «La bomba di mercato! Kamil Semeniuk sbarca a Perugia» legavolley.it 29 June 2022.
# Kamil Stoch

Kamil Wiktor Stoch (Zakopane, 1987ko maiatzaren 25a) poloniar eski jauzilaria da, kirol honen historiako onenetakoa. Urrezko bi domina irabazi ditu Sotxiko Olinpiar Jokoetan eta urrezko bat eta zilarrezko bat Naganokoetan. Gainera, urrezko bi domina, zilarrezko bi eta brontzezko lau irabazi ditu munduko txapelketetan, bi aldiz munduko kopa eta hiru aldiz Lau tranpolinen txapelketa.

## Kanpo estekak

* Datuak: Q467758
* Multimedia: Kamil Stoch / Q467758
# Kamikaze (filma)

    Artikulu hau filmari buruzkoa da; beste esanahietarako, ikus «Kamikaze (argipena)».
Kamikaze 2014ko Álex Pina nafar zinema zuzendariaren komedia dramatikoa da. Zuzendariaren opera prima izan zen.

## Sinopsia

Oharra: Atal honek istorio osoa edo amaiera argitzen du.
Slatan Karadjistango hiritarrak Moskutik Madrilerako hegaldian bere burua immolatzeko planak ditu. Hala ere, elur-ekaitz batek aireratzea ekidin eta Slatan bere biktimekin elkarrekin bizi behar izango da.

## Aktoreak

* Alex García: Slatan.
* Leticia Dolera: Natalia.
* Carmen Machi: Lola.
* Héctor Alterio: agurea.
* Eduardo Blanco: Eugene.
* Iván Massagué: Camilo.
* Agnes Kiraly: hegazkineko zerbitzaria
* Verónica Echegui: Nancy

## Kanpo estekak

* Datuak: Q16938165
# Kamikos

Kamikos (Antzinako grezieraz Κἀμικος) sikanotar hiri bat zen, Kokalo erregearen egoitza. Elezaharraren arabera, Dedalok ostatu hartu zuen Kretatik ihes egitean, eta Kokaloren alabak Minos hil zuten.
Diodoro Sikuloren arabera, Kamikos oraindik existitzen zen Lehen Gerra Punikoan Akragasko frouriona izanik.
Ikerlari batzuek Kamikos identifikatu dute Sant'Angelo Muxaroko hondakin prehelenikoekin, Agrigentoko probintzian. Beste batzuen ustez, Sciacca udalerrian zegoen (ikusi Monte Kronioko haitzuloak) edota Caltabellottan, guztiak Agrigentoko probintzian

## Historia

Herodotok dio Kamikos hiria kretarren setioa jasan zuela irlatik etorri zirenean Minosen heriotzatik mendekua hartzeko. Bost urteko gerra luze baten ondoren, eta minoikoek ezin zutenez hiria hartu, borroka utzi zuten.
| Grekeraz | Euskaraz |
| «λέγεται γὰρ Μίνων κατὰ ζήτησιν Δαιδάλου ἀπικόμενον ἐς Σικανίην τὴν νῦν Σικελίην καλευμένην ἀποθανεῖν βιαίῳ θανάτῳ. ἀνὰ δὲ χρόνον Κρῆτας, θεοῦ σφι ἐποτρύναντος, πάντας πλὴν Πολιχνιτέων τε καὶ Πραισίων ἀπικομένους στόλῳ μεγάλῳ ἐς Σικανίην πολιορκέειν ἐπ᾽ ἔτεα πέντε πόλιν Καμικόν, τὴν κατ᾽ ἐμὲ Ἀκραγαντῖνοι ἐνέμοντο: τέλος δὲ οὐ δυναμένους οὔτε ἑλεῖν οὔτε παραμένειν λιμῷ συνεστεῶτας, ἀπολιπόντας οἴχεσθαι.» | Kontatzen da Minos Sikaniara (gaurko Sizilia) heldu zela labirintoaren bila, baina hil zen modu bortitzean. Zenbait denbora beranduago, jainko batek bultzatuta, kretar guztiak. Polikne eta Presokoak izan ezik, flota handi batekin Sikaniara heldu ziren. Kamikos hiria bost urtez setiatu zuten, nire garaian agrigentokoak bizi ziren toki horretan. Amaieran, ezin zutenez konkistatu, eta goseak jota zeudenez, borroka bertan behera utzi zuten. |

## Erreferentziak

* ↑ HERODOTO: Historiak, VII. liburua, 170, 1-2
* ↑ Luigi Annibalettoren itzulpena.

## Kanpo estekak

Camico, in Treccani.it–Enciclopedie on line, Istituto dell'Enciclopedia Italiana, 15 marzo 2011. Kontsultatutako URL 2019.02.12
* Datuak: Q500454
# Kamikaze

    Artikulu hau pilotu suizidari buruzkoa da; beste esanahietarako, ikus «Kamikaze (argipena)».
Kamikaze (japonieraz: 神風, kamiꜜkaze ahoskatua) japonierazko hitz bat da, kami (jainko) eta kazetik (haize) eratorria, eta "haize jainkotiar" gisa itzuli ohi izan da. Jatorria XII. mendean Japonia mongoliar inbasio batetik salbatu zuen tifoi batean datza, hauen itsas armada guztia ondoratu zuena. Mendebaldean Bigarren Mundu Gerrako pilotu suizidak izendatzeko erabiltzen da, baita pilotu suizidak eta suizidak orokorrean ere.
Japoniak pilotu suizida hauek Bigarren Mundu Gerraren azken urteetan erabili zituen, ordurako Estatu Batuen nagusitasun militarra eta teknologikoa nabaria baitzen. Pilotu hauek hegazkinak misilak bailiren itsasontzi etsaien aurka talkatzen zituzten. Gerraren amaieran, denera 34 itsasontzi hondoratu zituzten eta 288 kaltetu.
Japoniar pentsamenduan ohorearen eta obedientziaren kontzeptuak oso sustraituta daude, eta horregatik kamikazeentzat misio hauek hiltzeko era ohoretsuak ziren, esanahi espiritual handikoa. "Bizia, heriotzaren bidez konkistatzen" zuten.
Japoniarren determinazio honek izua zabaldu zuen marinel estatubatuarretan, edozein unetan eraso suizida baten helburu izan baitzitezkeen.

## Erreferentziak

* ↑ ISBN 9780850451634..

## Kanpo estekak

* "Kamikaze" hitzaren jatorriaz Argia astekarian
* Datuak: Q133194
* Multimedia: Kamikaze / Q133194
# Kamikawa suprefetura

Kamikawa suprefetura (japonieraz: 上川総合振興局, Kamikawa-sōgō-shinkō-kyoku) Hokkaidoko suprefetura bat da, uharteko handienetakoa eta Hokkaidoko bigarren hiri handiena du hiriburu, Asahikawa hain zuzen ere. 2009ko erroldaren arabera 535.456 biztanle ditu.

## Etimologia

Ainueraz Peni Unguri Kotan deitu zitzaion, "ibaian gorako jendearen herria". Japonieraz Kamikawa no hitobito no Shūraku esaten denez honen lehenengo hitza bihurtu zen prefeturaren izen ofiziala.

## Geografia

1867an eratu zen lehen asentamendua eta suprefetura 1897an eratu zen. Bereziki aipagarriak dira Biei herriko zelai koloretsuak, Japoniako telebista eta iragarkietan sarritan agertu izan direna.

## Banaketa administratiboa
### Hiriak:

* Asahikawa (hiriburua, 1.919.684 biztanle)
* Nayoro (29.110 bizt.)
* Furano (23.301 bizt.)
* Shibetsu (20.891 bizt.)

### Herriak:

| Kamikawa (Ishikari) barrutia: Aibetsu Biei Higashikagura Higashikawa Kamikawa Pippu Takasu Tōma Kamikawa (Teshio) barrutia: Kenbuchi Shimokawa Wassamu | Nagakawa (Teshio) barrutia: Bifuka Nagakawa Otoineppu Sorachi (Kamikawa) barrutia: Kamifurano Minamifurano Nakafurano Uryū barrutia: Horonkanai Yūfutsu (Kamikawa) barrutia: Shimukappu |

## Iruditegia

* Asahikawako eskultura museoa.
* Asahikawako zoologikoa.
* Furano eski estazioa.
* Teshio ibaia.
* Asahi-dake mendia.
* Asahi-dake mendia (Daisetsuzan Parke Nazionala).
* Sōunkyōko arroilak (Daisetsuzan Parke Nazionala).
* Bieiko zelaiak.
* Bieiko zelaiak.

## Kanpo estekak

* (Japonieraz) Webgune ofiziala
* Datuak: Q1152333
* Multimedia: Kamikawa subprefecture / Q1152333
# Kamikaze (argipena)

Kamikaze (japonieraz: 神風, euskaraz: «jainkotiar haize») izan daiteke:
* Kamikaze, Bigarren Mundu Gerrako japoniar pilotu suizida.
* Kamikaze, Kublai Janen Japoniako inbasioa saihestu zuen tifoia.
* Kamikaze, vodkaz egindako edaria.
* Kamikaze, espainiar filma.
* Kamikaze, daniar telesaila.
* Kamikaze, Eminemen albuma.
# Kamikaze (telesaila)

    Artikulu hau telesailari buruzkoa da; beste esanahietarako, ikus «Kamikaze (argipena)».
Kamikaze daniar telesail dramatikoa da, Kaspar Munkek HBO Maxerako sortua.

## Sinopsia

Oharra: Atal honek istorio osoa edo amaiera argitzen du.
Juliek 18 urte ditu, eta bakarrik geratu da etxe huts erraldoian, bere anaia eta guraso aberatsak hegazkin istripu batean hil ostean. Ondasun material guztiak eskura zituen neskatoak, baina tragediak birpentsatzera bultzatuko du bizitzan garrantzitsua zer den.

## Aktoreak

* Marie Reuther: Julie
* Natalia del Riego: Julie
* Aleksandr Kuznetsov: Krzysztof
* Johan Rheborg: Thomas
* Mads Reuther: Tom
* Carla Philip Røder: Constance
* Charlotte Munck: Astrid
* J Sebastian Lee: Seo-Jun Nam
* Casper Kjær Jensen: Micke
* Vidhi Christine Kastebo Hansen: Sofia
* Anders Matthesen: Psyko-Bo
* Roberto García Suárez: ChavoXX
* Iris Cayatte: Consuelo
* Sevik Perl: Niels
* Bella Asali: Sofia
* Elyod Florian: Oliver
* Hazel Watt: polizia
* Lars Thiesgaard: polizia

## Erreferentziak

* ↑ «Kamikaze» Berria 2021-11-27 CC BY-SA 4.0 lizentziapean.

## Kanpo estekak

* Datuak: Q109768197
# Kamil Ausbuher

Kamil Ausbuher (Podbořany, 1975eko abuztuaren 7a) txekiar txirrindulari ohia da. 23 urtez azpiko kategorian munduko txapelduna izan zen 1996. urtean 1997. urtean egin zuen debuta profesionaletan.

## Kanpo estekak

* Kamil Ausbuherren webgune ofiziala.
* Datuak: Q2788234
# Kortabakoitz

Kortabakoitz Nafarroa Garaiko mendia da, 582 metro ditu eta Arrosia mendilerroan kokatuta dagoena.

## Erreferentziak

* ↑ Gailurraren izena: Kortabakoitz (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Kortabakoitz (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q56655528
# Kortatu (diskoa)

Kortatu, Kortatu taldearen estudioko lehen diskoa da. Lehenagotik ordea, Cicatriz, Jotakie eta Kontuz Hi! taldeekin, elkarbanaturiko disko bat kaleratu zuten. Kortatu izeneko disko hau Soñua diskoetxearekin kaleratu zuten 1985ean, LP formatuan. 1985ko azaroaren 18an aurkeztu zuten, Iruñeko Ttutt tabernan.
Hala ere, 1998. urtean, Oihuka diskoetxeak berrargitaratu egin zuen CD formatuan. CD honetan ordea, bi abesti gehiago sartu zituzten, Mierda de ciudad eta El último ska abestiak. 2010eko urrian Elkar argitaletxeak diskoa berriz berrargitaratu zuen, 180 gramoko binilozko LP formatuan.
Kantu guztiak, gazteleraz abestuak dira, Sarri, Sarri eta Zu atrapatu arte izan ezik.

## Abestien zerrenda

* Don Vito y la revuelta en el frenopático
* Jimmy Jazz
* La cultura
* Nicaragua sandinista
* Zu atrapatu arte
* Tolosa, iñauteriak
* Hernani 15/6/84
* Sospechosos
* Sarri, Sarri
* La familia Iskariote
* Tatuado
* Mr. Snoid entre sus amigos los humanos
* Desmond Tutu
* Mierda de ciudad (1998ko berrargitarapenean kaleratua)
* El último ska (1998ko berrargitarapenean kaleratua)

## Taldekideak

* Fermin Muguruza - Gitarra eta ahotsa.
* Iñigo Muguruza - Bajua, Gitarra eta ahotsa.
* Treku Armendariz - Bateria.

### Gainontzeko musikariak

* Jabi - Trompeta Tolosa, iñauteriak, La cultura, Nicaragua sandinista eta La familia Iskariote abestietan.
* J. C. Irizar - Pianola Mr. Snoid entre sus amigos los humanos abestian.
* Jesus Soldevilla - Perkusioa Desmond Tutu abestia.
* Gari - Ahotsa La familia Iskariote abestian.
* Carolo- Ahotsa Desmond Tutu abestian.

## Azala

Azalean agertzen den aizkolaria Leon Huegun da, ezagunago Txikito de Aia ezizenarekin.

## Erreferentziak

* ↑ SL, TAI GABE DIGITALA. (2020-11-17). «Kortatu, ‘Sarri Sarri’ eta Ttutt historiarako elkartu zituen arratsaldea, duela 35 urte» naiz: (Noiz kontsultatua: 2023-11-15).

## Kanpo estekak

* Datuak: Q11687374
# Kortazar

    Artikulu hau Ispaster auzpari buruzkoa da; beste esanahietarako, ikus «Kortazar (argipena)».
Kortazar Ispasterko auzoa da. Ibarrean bertan dago eta auzo sakabanatua da, baserri ugarirekin.

## Geografia

Elexalde auzo nagusiaren ondoan dauden bi auzoetako bat denez, Ispasterko udalak administratiboki "Elexalde-Kortazar-Larrinaga" multzoaren partetzat hartu ohi du.
"Kortazar kofradia" deritzon entitatearen parte diren etxeak: Gazeta, Axpe Aurrekoa, Axpe Kaltzada, Axpe Argiñena, Axpe Erdikoa, Axpe Etxebarria, Legortza, Igartua, Arbiondo, Beaskoa, Gojeaskoa, Kortazar, Kortazar Aldekoa, Errementarikoa.
Kortazar auzoa karst egitura geologiko batean kokatua dago, eta beraz bertan haitzulo asko aurki ditzakegu, Sorginzulo bezala. Bestalde, "Eskako iturri" izeneko parajean urak lurpera igarotzen dira zenbait leizeetatik, gero Abittara-Trakamail izeneko haitzulo sistematik Lea ibaira isuriz.

## Iruditegia

* Kortazarko Kaltzada baserria.
* Industria pabiloiak eta baserriak, Kortazar iparraldean.
* Kortazartik Elexaldera doan Ainhoa Arteta ibilbidea.
* Santiago baseliza.

## Kanpo estekak

* Ispasterko auzoei buruzko informazioa, udalaren webgunean.
* Datuak: Q12261619
* Multimedia: Kortazar (Ispaster) / Q12261619
* 1 2 1914-, Zubikarai, Augustin,. (1987). Ipazter. J. Fernandez Egiguren PMC 33157357. (Noiz kontsultatua: 2022-03-29).
* ↑ (Gaztelaniaz) «Asteroko kronikie» actualid-ades.blogspot.com (Noiz kontsultatua: 2022-04-03).
* ↑ (Gaztelaniaz) «Asteroko kronikie» actualid-ades.blogspot.com (Noiz kontsultatua: 2022-03-29).
# Korteberria

Korteberria Artaxoa udalerriko herri hustu bat da, Euskal Herriko Nafarroa Garaia lurraldean kokatuta, Izarbeibar-Novenera eskualdean.
XIII. mendean jada despopulatu bezala agertzen zen. Bere lurrak Artaxoako Udalara pasa ziren.
Bertako biztanleak korteberritarrak ziren.

## Izena

Korteberria toponimoa beste hizkuntza batzuetan ere ezagutzen da, hala nola:
* gaztelaniaz: Corteverria
Gainera, toponimoa hainbat modutan agertu da historian zehar:
* Corte verria (1103)
* Corto berria (1104)
* Curte verria (1111)
* Cortaverria (1120)
* Gorteberria (1528)
* Gorte berria (1556)
* Corteberria (1821)
* Korteberria (1998)

## Oharrak

* ↑ /kòɾteberí.a/ ahoskatua (laguntza) Azentua: kamutsa lehengo eta zorrotza laugarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Korteberria - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Artaxoa
* Nafarroa Garaia

## Kanpo estekak

* Datuak: Q113481618
# Kortenaken

Kortenaken (nederlanderazko ahoskera: ˈkɔrtənaːkə(n)) Belgikako iparraldeko udalerri bat da, Flandriako Brabante probintziakoa. Udalerriaren barruan herri hauek daude: Hoeleden, Kersbeek-Miskom, Kortenaken bera, Ransberg eta Waanrode. 2013ko urtarrilaren 1ean 7.856 biztanle zituen.

## Kanpo estekak

* (Nederlanderaz) Webgune ofiziala
* Datuak: Q984877
* Multimedia: Kortenaken / Q984877